Kamikochi

300px|thumb|Yakedake-vuori kuvastuu Taishoike-lammen pintaan.

Kamikōchi (上高地, ) on vuorien ympäröimä kylä Japanissa.

Ymmärrä
Kamikochi on rauhallinen ja idyllinen kylä vuorten keskellä laaksossa, jossa kirkkaan vihreä Azusa-joki virtaa. Se on säilynyt sellaisena pitkälti brittiläisen lähetyssaarnaajan, Walter Westonin ansiosta, joka 1800-luvulla sytytti japanilaisten kiinnostuksen vuorikiipeilyä kohtaan. Kamikochi itsessään ei ole kummoinen kylä, mutta erinomainen paikka aloittaa vaellus: reittejä on lukuisia ja ympäristössä on useita Japanin Alppien korkeita vuoria, kuten esimerkiksi Yarigatake (3180m) eli keihäsvuori.

Bussiterminaalilla on infopiste, josta saa myös tietoa alueen vaellusreiteistä.

Tule
Ota juna (Matsumoto Dentetsu) Matsumoton asemalta Shin-Shimashimaan. Shin-Shimashiman asemalta kulkee bussi Kamikochiin. Edestakainen matka maksaa 3300 jeniä ja aikataulut ovat myös webissä. Jotkut bussit kulkevat suoraan Matsumotosta asti.

Kylään ei pääse omalla autolla, sillä tie on sallittu vain busseille, takseille ja paikallisille työntekijöille.

Näe
thumb|Kappabashi-silta ylittää Azusa-joen.


 * Yli 35 metriä pitkä puinen riippusilta on Kamikochin symboli.

Tee

 * Kamikochia ympäröivät korkeat vuoret tarjoavat hyvän haasteen vuorikiipeilijöille. Reittejä on paljon erilaisia ja -tasoisia.
 * Mikäli vuorikiipeily tuntuu turhan hurjalta, voi huipuille vaeltaakin. Erilaisia vaellusreittejä on todella paljon. Joen vartta pitkin menee lyhyt reitti Myojin-sillalta Taisho-lammelle, joka sopii hyvin päiväreissulla oleville.

Osta
Bussikuormittain saapuville turisteille myydään luonnollisesti kaikenlaista vuoristokrääsää lähes joka kioskissa. Myös kaikenlaisia vaellustarvikkeita on saatavilla, vaikkakin ne on parempi ostaa halvemmalla isommista kaupungeista.

Syö
Bussiterminaalin kakkoskerroksessa on perustason turistiravintola, jossa on kuvitettu menu. Kappabashi-sillan molemmin puolin on myös saman tasoisia ja hintaisia paikkoja. Hotelleista saa luonnollisesti myös ruokaa.

Nuku
Kamikochissa on pari leirintäaluetta ja muutama hintava hotelli.

Pysy turvassa
Jos lähdet vuorille vaeltamaan, ilmoita yhteystietosi sekä suunniteltu reittisi infokeskukseen. Osa vaellusreiteistä on vaativia, joten turvallisempaa on vaeltaa porukalla kuin yksin.

Jatka matkaa
Kamikochi Kamikochi 上高地 wts:Category:Kamikochi